Referat - Årsmøte i Ulvangsvegen veglag

Møtet avholdt: Rondane Høyfjellshotell   
 Skjærtorsdag 13.04.2017 kl 1600

Antall fremmøtte stemmeberettigede 17  
Fullmakter 4

Styreleder ønsket velkommen til årsmøte, presenterte kort styret, og gav ordet videre til sekretær.

1. **Godkjenning av innkalling og dagsorden**  
   **Vedtak:**Innkalling og dagsorden enstemmig vedtatt.
2. **Valg av møteleder, referent og to medlemmer til å underskrive protokollen**  
   Sekretær fremmet følgende forslag:  
   Som møteleder: Veilagets leder Villy Giverhaug  
   Som referent: Styrets sekretær Roar Vevelstad  
   Repr til å underskrive protokoll Marit Krogstad (rep nr 4)  
    Erik Teslo-Andersen (repr nr 12)

**Vedtak:**Forslag enstemmig vedtatt.

1. **Styrets årsberetning for 2016 (Vedlegg a)**

Sekretær gikk gjennom styrets årsberetning for 2016, punkt for punkt og knyttet enkelte kommentarer til dette.

Under punkt 2.1 Vedlikehold og drift av vegen, takket styreleder de medlemmene som hadde deltatt på dugnadsarbeidet høsten 2016.  
  
Styret fikk ros av de fremmøtet for å ha fokus på veglagets primære oppgave, og for en godt vedlikeholdt veg gjennom 2016.

Under punkt 2.3.Sak for jordskifteretten – Helårlig bruk av Ulvangsvegen, refererte leder til opplysninger/status i saken gitt av jordskifteretten:

Til forhold om ikke å være part i saken:  
*«Jordskifteretten har veiledningsplikt over for partene (jordskifteloven § 6-16 og tvisteloven § 11-5)*

*Det er mange av partene i saken som har kommentert at de ikke anser seg som parter, og at de forholder seg til gjeldende reguleringsplan.*

*Det kan være verdt å merke seg at ved behandling av saker for norske domstoler, er det slik at den som er oppført som part ikke kan trekke seg ut på eget initiativ. Det er opp til retten, eller partene i fellesskap, og avklare om noen av de som er oppført som parter skal tas ut eller ikke. For rettens del skjer dette ofte ikke før det er avholdt møte.*

*Man kan heller ikke trenere en sak ved ikke å møte opp. Retten har hjemmel til å fatte nødvendige avgjørelser i saken uavhengig av om parter velger å møte opp eller ei. Partene har plikt og rett til å stille opp i retten for å ivareta sitt syn på saken.»*

Og videre:

*Oppsummering fra telefonmøte 7.4.2017 kl. 1000 – 1035*

*Deltakere:*

* *Jordskiftedommer Kjetil Brandsar*
* *Adv. Jo Are Aamodt Brænden*
* *Adv. Birgitte Bie Mørkved*

*Møtets agenda:*

*Gjennomgang av praktisk gjennomføring av møte i sak 15-205190REN-JVAG Ulvangsvegen*

* *Det avsettes to dager til rettsmøte i saken, 14. og 15. juni 2017. Det legges like vel opp til å kunne gjennomføre møtet på en dag. Tidsforbruk vil avhenge av hvor mange parter som kommer, og hvor omfattende partsforklaringene blir.*
* *Møtested Otta kulturhus. Møteinnkalling blir utsendt over påske.*
* *Innledningsvis går Jordskifteretten igjennom kart, partslista med eiendommer og eierstatus. Dette danner grunnlaget for ev avgjørelse etter § 6-9, geografisk og stedlig avgrensing av saken, og ev. utkast til bruksordning.*
* *Det legges opp til at advokatene tar hvert sitt hovedinnlegg, som omfatter både innledningsforedrag og prosedyre. (Fokus blir spørsmålet om avvisning og ikke bruksordning.)*
* *Øvrige parter avgir partsforklaring og supplerende opplysninger.*
* *Replikk duplikk.*
* *Med innkallingen vil det bli gitt en frist som settes til 30.5.2017 for å sende inn dokumenter.*

*Kopi sendes også styreleder av Ulvangsvegen*

Forslag: Årsberetningen vedtas som veglagets årsberetning for 2016.

Vedtak:Årsberetning for Ulvangsvegen vedtatt som fremlagt. (Enstemmig)

**4. Revidert regnskap 2016 (Vedlegg b)**

Regnskapet for 2016 ble fremlagt, underskrevet av kasserer og revisor. Revidert regnskap samsvarer med vedlegg b i utsendte sakspapirer til årsmøtet.  
  
Sekretær knyttet noen kommentarer til regnskapet, jf også punkt 4 i årsberetning.

Forslag; Fremlagt regnskap vedtas som veilagets årsregnskap for 2016.

Vedtak: Fremlagte regnskap vedtatt som veilagets regnskap for 2016 (Enstemmig)

**5. Anvendelse av disponible midler** (Vedlegg b, som en del av regnskap 2016)

Forslag: Årets resultat tillegges egenkapital  
  
Vedtak Årets resultat tillegges egenkapital (Enstemmig)

**6. Fastsettelse av arbeidsplan for 2017 (Vedlegg c)** Styreleder redegjorde for forslaget, samt henviste til styrets årsberetning   
 punkt 2.1 – vedlikehold og drift av vegen. , Det ble nevnt viktigheten av en   
 «inspeksjon» av vegen ettervårløsning, før endelig prioritering av   
 vedlikeholdsarbeid gjøres.  
  
 Det ble stilt spørsmål om tidspunkt for eventuelle arbeider på   
 parkeringsplassen ved enden av vegen, med tanke på bruk av denne. Fra   
 styreleders side bekreftes at det vil bli informert om tidspunkt på nettsider.

Forsalg: Arbeidsplan for 2017 vedtas som fremlagt.

Vedtak: Arbeidsplanen for 2017 vedtatt som fremlagt. (Enstemmig)

**7. Fastsettelse av årskontingent for 2017 (Vedlegg d)**  
  
 Sekretær redegjorde for fremsatt forslag.  
  
 Det ble kommentert fra repr. nr 13 (…), at det er mange hytter som   
 benytter en relativt liten del av Ulvangvegen. . For disse vil en økning   
 kunne virke urimelig, og representanten ber styret ha dette aspektet med   
 videre fremover.  
  
 Forslag: Årskontingenten heves til kr 1 000-, for 2017.

Vedtak: Årskontingent heves til kr 1 000,- for driftsåret 2017.   
 (Enstemmig)

**8. Forslag fra styret (Vedlegg e)** **- Regnskapsføring i egen regi**  
  
 Sekretær fremla utsendte forsalg, og leder utdypet dette noe.  
 Det fremkommer i diskusjonen at det må være det sittende styret som til   
 enhver tid vurderer om laget har tilstrekkelig kompetanse til å føre   
 regnskap, og slikt sett eventuelt på nytt kjøpe denne tjenesten.  
  
  
 Forslag: Styret fører selv lagets regnskapet, samt håndterer   
 lagets medlemsregisteret.

Vedtak: Fremlagte forslag enstemmig vedtatt.

**9. Budsjett 2017 (Vedlegg f)**

Sekretær fremla forslaget til budsjett 2017, som var sent ut med   
 møtepapirer.

Det fremkom ingen kommentarer eller forsalg til endringer.  
  
 Forslag: Utsendte forslag til budsjett for 2017 vedtas.

Vedtak Forsalg enstemmig vedtatt.

10. Eventuelt  
  
 Valg:  
 Sekretær orienterer kort om at valg ikke er på dagsorden, da alle   
 styremedlemmer på forrige årsmøte ble valgt for 2 år.   
 For å sikre kontinuitet i styret vil styret ved neste valg forslå at noen av   
 styremedlemmene velges for et år, for å sikre kontinuitet.

Halden 10.05.2017  
referent

*«Jeg har ingen kommentarer til referatet og godkjenner det.  
Magnor 21/5-2117  
Marit Krogstad  
  
Sendt fra min iPad»*

*Jeg har ingen kommentarer til referat og godkjenner det.»*

*Sted og dato:* ***Hønefoss 29.05.2017      
Erik Teslo-Andersen***